**Instrucțiuni**

privind procesarea dosarelor candidaților

care solicită recunoașterea studiilor de către CNRED

și transmiterea acestora către Rectoratul Universității din București

1. Dosarul trebuie să conțină toate documentele menționate pe site-ul CNRED, precum și **Declarația candidatului** (în limba română, engleză sau franceză, după caz);

2. Secretariatul înscrie pe **Cererea-tip,** completată de către candidat, un număr de înregistrare cu următoarea structură:

**UBFFFXPPPNN**

**UB** – Universitatea din București

**FFF** – codul facultății, conform listei de mai jos:

|  |  |
| --- | --- |
| Administraţie si Afaceri  | **ADA** |
| Biologie  | **BIO** |
| Chimie | **CHI** |
| Departamentul CREDIS | **CRE** |
| Drept  | **DRE** |
| Filosofie  | **FIL** |
| Fizică | **FIZ** |
| Geografie  | **GEO** |
| Geologie şi Geofizică | **GEG** |
| Istorie | **IST** |
| Jurnalism şi Ştiinţele Comunicării | **JSC** |
| Limbi şi Literaturi Străine | **LLS** |
| Litere | **LIT** |
| Matematică şi Informatică  | **MAI** |
| Psihologie şi Ştiinţele Educaţiei  | **PSE** |
| Sociologie şi Asistenţă Socială  | **SAS** |
| Ştiinţe Politice | **STP** |
| Teologie Baptistă | **TEB** |
| Teologie Ortodoxă  | **TEO** |
| Teologie Romano-Catolică  | **TRC** |

**X** – ciclul de studii (D=doctorat, L=licență, M=master)

**PPP** – abrevierea denumirii programului de studii. Abrevierea va fi stabilită de către facultate;

**NN** – cod numeric acordat fiecărui candidat, începând de la 01. Acesta trebuie să fie unic pe facultate;

3. La dosar se adaugă **Avizul comisiei de recunoaștere și echivalare / admitere** din facultate;

4. Secretariatul scanează toate aceste documente și le transmite către Rectorat pe adresa de mail cnred@g.unibuc.ro;

5. Subiectul e-mail-ului va fi **numărul de înregistrare** de pe cererea-tip, urmat de numele candidatului, scris cu majuscule;

**Mențiuni:**

În situația în care se constată că dosarul unui candidat necesită completări sau clarificări, facultatea primește o notificare. Facultatea transmite notificarea către candidat.

Documentele care completează dosarului inițial se transmit de către facultate la adresa de e-mail cnred@g.unibuc.ro, subiectul fiind:

**numar de înregistrare inițial\_nume candidat\_completare\_dosar**.